Here is a page extracted from Wikipedia that may contain CSS, HTML, and a lot of unformatted text.

Title: عبد الفتاح القصرى
Content: عبد الفتاح القصرى ممثل كوميدى مصرى اتولد فى حى الجمالية فى القاهره فى 15 ابريل 1905 و مات فى 8 مارس 1964
  
 اتخرج من مدرسة القديس يوسف (الفرير) فى الخرنفش ، ودرس فيها فرنساوى
 بدايته فى فرقه عبدالرحمن رشدى سنة 1920
 اشتغل فى فرقة اسماعيل ياسين
اتجوز واحده اصغر منه بكتير  ، فى اواخر ايامه اتصاب بمرض فى عينيه و مابقاش يشوف ، و لما اشتد عليه المرض منعت زوجته زمايله من زيارته و اتطلقت منه واتجوزت قهوجى جارهم و خلت للقصرى اوده صغيره ينام فيها بعدما اتجوزت القهوجى دا و هو كان واحد الشهود علا عقد الجواز دا ولما اشتد عليه المرض هربت طليقته من البيت وسابته لوحده ، ولما كترت عليه الديون تم طرده من البيت و دا اللى خللا تحيه كاريوكا و نجوى سالم يصرفو عليه فى مرضه . ولما مات ماحضرش جنازته حد من الفنانين غير نجوى سالم و تحيه كاريوكا

اشهر افيهاته 
 فيلم ابن حميدو: أنا كلمتى لايمكن تنزل الارض . مراته تقول له بنرفزه حنفى فيرد: خلاص هتنزل المره دى بس اعملى حسابك المره الجايه مش ممكن تنزل ابدن
 فيلم ابن حميدو:نورماندى تو .. تو.. تو
 فيلم سكر هانم:انتى ست ؟ ده انتى ست اشهر
 فيلم سكر هانم: هو فى الحقيقه قوام عايز بردعه و لجام
 فيلم الأستاذه فاطمه: ثاء عين باء الف نون تبئا حنش
 فيلم لو كنت غنى: يا صفايح الزبده السايحه يا براميل القشطه النايحه
 اولاد الحرام ماسابوش لاولاد الحلال حاجه
 قمر ، انا فى عرض مرصد حلوان
 انا فى عرض المجمع اللغوى
 و قلت لك الكلام دا بدل المره اتنين و عشرين مره

فيلموجرافيا 

 سكر هانم (1960)
 شجرة العائله (1960)
 بين ايديك (1960)
 ايامي السعيده (1958)
 اسماعيل ياسين فى مستشفى المجانين (1958)
 اسماعيل ياسين فى جنينة الحيوانات (1957)
 ابن حميدو (1957)
 القلب له أحكام (1956)
 متحف الشمع (1956)
 اسماعيل ياسين يقابل ريا و سكينه (1955)
 المحتال (1954)
 كدبة ابريل (1954)
 اسماعيل ياسين يقابل فرنكاشتاين (1954)
 العمر واحد (1954)
 الأنسه حنفى (1954)
 حرام عليك (1954)
 اوعى تفكر (1954)
 حسن و مرقص و كوهين (1954)
 تحيا الرجالة (1954)
 الاستاذ شرف (1954)
 مليون جنيه (1953)
 نساء بلا رجال (1953)
 عشره بلدى (1952)
 شمشون و لبلب (1952)
 عنتر ولبلب (1952)
 الاستاذه فاطمه (1952)
 بيت النتاش (1952)
 علا كيفك (1952)
 خبر ابيض (1951)
 اسماعيل ياسين فى بيت الأشباح (1951)
 ابن الحلال (1951)
 الصبر جميل (1951)
 شباك حبيبى (1951)
 ليلة الحنه (1951)
 حماتى قنبله ذريه (1951)
 فايق و رايق (1951)
 فيروز هانم (1951)
 تعالى سلم (1951)
 حماتك تحبك (1950)
 العقل زينه (1950)
 معلش يا زهر (1950)
 ليلة الدخله (1950)
 دموع الفرح (1950)
 مكتب الغرام (1950)
 قمر 14 (1950)
 أسمر و جميل (1950)
 حدوة الحصان (1949)
 عقبال البكارى (1949)
 كلام الناس (1949)
 طلاق سعاد هانم (1948)
 بنت المعلم (1947)
 عروسة البحر (1947)
 يوم فى العالى (1946)
 مجد و دموع (1946)
 عودة طاقية الإخفا (1946)
 لعبة الست (1946)
 اميرة الاحلام (1945)
 السوق السودا (1945)
 ليلة الجمعه (1945)
 أحب البلدى (1945)
 حنان (1944)
 اما جنان (1944)
 شهداء الغرام (1944)
 نداء القلب (1943)
 نداء الدم (1943)
 المتهمه (1942)
 لو كنت غنى (1942)
 سى عمر (1941)
 مصنع الزوجات (1941)
 شىء من لا شىء (1938)
 مبروك (1937)
 ابو ظريفه (1936)
 المعلم بحبح (1935)

مواليد 1905
وفيات 1964
ممثلين مصريين
كوميديانيين مصريين
مكفوفين
قاهريين
ناس من الجماليه